laion/Wikipedia-Exotic huggingface dataset:
ברונואז

ברונואז (בצרפתית: Brunoise) הוא חיתוך סכין קולינרי שבה תחילה מבצעים חיתוך ז'וליין של פריט המזון ולאחר מכן הופכים את ה"גפרורים" ברבע סיבוב וחותכים אותם לקוביות. החיתוך הזה יוצר קוביות של בערך 3 מ"מ או פחות בכל צלע. בצרפת, חיתוך ברונואז הוא קטן יותר של 1 עד 2 מ"מ. הירקות האופייניים לברונואז הם גזר, סלרי, כרישה ולפת. הירקות החתוכים לקוביות מולבנים קצרות במים רותחים מלוחים, ואז מושקעים במי קרח מומלחים לכמה שניות, כדי לקבע את הצבע. הברונואז משמש כקישוט במנות רבות; הוא משמש לעיתים קרובות לקישוט קונסומה. ברונואז טיפוסי צריך להיות עקבי בגודל ובצורה של הקוביות, שכן זה עוזר ליצור מצגת נעימה ומקצועית של המנה. חיתוך ברונואז משמש גם בצירים ובמרקים כדי להגביר במהירות את קצב העברת הטעמים והריחות לנוזל שמסביב. הדבר נובע מהגידול בשטח הפנים על פני שיטת חיתוך מסורתית ומועדף למתכונים שאין להם יתרונות מהמרקם של ירקות חתוכים. חיתוך שיפונד איך לחתוך קוביות וברונואז - סרטון "Brunoise: precisely chopped small cubes of a vegetable". CooksInfo.com. נבדק ב-2021-06-13. Manton, Keegan (25 באוקטובר 2021). "Brunoise Cut | How To Do It and Where To Use It". A Life of Mastery. ארכיון מ-26 באוקטובר 2021. נבדק ב-26 באוקטובר 2021. {{cite web}}: (עזרה)
המועצה המחוקקת של אוטר פרדש

המועצה המחוקקת של אוטר פרדש (בהינדי: उत्तर प्रदेश विधान परिषद; בתעתיק אוטר פרדש וידהאן פרישד) היא מועצה מחוקקת המשמשת כבית העליון של אוטר פרדש. המועצה היא בת 100 חברים. הרשות המחוקקת של אוטר פרדש הוקמה כמועצה המחוקקת של המחוזות המאוחדים, תחת חוק ממשלת הודו, 1919. האספה, שהוקמה בפועל ב־1921, כללה 100 חברים נבחרים ו־23 ממונים. ב־1935 חוקק הפרלמנט הבריטי את חוק ממשלת הודו, 1935, שהורה על הפיכת המועצה המחוקקת לבית העליון בבית מחוקקים דו-ביתי, כאשר המועצה הופכת לבית העליון ב־1937. גודל המועצה נקבע ללא פחות מ־58 ולא יותר מ־60 נבחרים, וכנהוג בהודו הבריטית, מחוזות הבחירה הוקצו לקבוצות שונות: 34 כלליים (הינודאים), 17 למוסלמים ו־1 לאירופאים, לצד 6 עד 8 ממונים על ידי המושל.. ב-26 בינואר 1950 נכנסה לתוקף חוקת הודו, ושם המדינה שונה מהמחוזות המאוחדים לאוטר פרדש, ושם המועצה שונה למועצה המחוקקת של אוטר פרדש. ב־1957 חוקק הפרלמנט ההודי חוק שהגדיל את המועצה מ־72 ל־108 חברים. ב-9 בנובמבר 2000 הופרדה אוטראקהאנד מאוטר פרדש, ומספר חברי המועצה המחוקקת של אוטר פרדש ירד ל־100. ב-2019 תוקנה חוקת הודו ונקבע כי תפגע זכות הייצוג של הקהילה האנגלו-הודית בלוק סבהה ובאספות המחוקקות של מדינות הודו. מ־2000, המועצה מורכבת מ־38 חברים הנבחרים על ידי האספה המחוקקת של אוטר פרדש, 36 הנבחרים על ידי גופי שלטון מקומי, 8 בידי בעלי השכלה גבוהה, 8 בידי מורים להשכלה גבוהה ו־10 ממונים על ידי מושל אוטר פרדש. אתר האינטרנט הרשמי של המועצה המחוקקת של אוטר פרדש P. D. Reeves , Changing Patterns of Political Alignment in the General Elections to the United Provinces Legislative Assembly, 1937 and 1946, Modern Asian Studies vol. 5, no. 2, 1971, עמ' 111–42‏, JSTOR 312028 History, Uttar Pradesh Legislative Assembly Government of India Act 1935, Fifth Schedule (עמ' 263) The Legislative Councils Act, 1957, s. 10 The Uttar Pradesh Reorganisation Act, 2000, Part III, 12 Anglo Indian Representation To Lok Sabha, State Assemblies Done Away; SC-ST Reservation Extended For 10 Years: Constitution (104th Amendment) Act To Come Into Force On 25th Jan, Live Law, ‏23 בינואר 2020
רוני כספי

רוני כספי (נולדה ביולי 2000) היא מוזיקאית ג'אז, ומתופפת ישראלית. כספי נולדה בתל אביב. היא גדלה במשפחה מוזיקלית והתחילה לנגן בתופים כבר בגיל שבע. היא למדה בבית הספר תיכון תלמה ילין. במסגרת זו השתתפה כספי כמתופפת בהרכבים שונים בתחרויות, שנערכו בארץ ובעולם, ובין הישגיה הבולטים: פרס מתופפ/ת השנה בקטגוריית ג'אז לשנת 2023 של תחרות Drumeo awards, מקום שלישי בקטגוריה מתחת לגיל 18 בתחרות מתופפות בינלאומית בשם "Hit like a girl". עם סיום לימודיה בתיכון קיבלה כספי מלגת לימודים והמשיכה ללמוד במכללת ברקלי למוזיקה בבוסטון. בסתיו 2021, סיימה שם את לימודיה. כספי מנגנת בתופים בטריו של בסיסט הג'אז הישראלי אבישי כהן מאז ספטמבר 2020. בנוסף, היא מובילה הרכב מוזיקלי תחת הכינוי, "RONIPONI", במסגרתו היא כותבת, מלחינה ומפיקה מוזיקה מקורית משלה המשלבת מוזיקת היפ-הופ, אלקטרונית ופופ בשפה האנגלית. בשנת 2021, עוד במהלך לימודיה בברקלי, הוציאה כספי את הסינגל הראשון של ההרכב, "Feel So", שנכתב, הולחן והופק על ידה. ביולי 2023, יצא הסינגל השני של ההרכב, "Why Does", כשבעקבותיו יצאו במהלך 2023 גם הסינגלים "Mistakes", ו-"Berlin". במאי 2024 שחררה אלבום קצר (E.P) בשם "Poni" עם 6 קטעים. במהלך הקריירה זכתה כספי להופיע עם הרכב הטריו שלה בפסטיבלי ג'אז כמו: פסטיבל הג'אז הבינלאומי אילת, ובסדרת הג'אז בקונסרבטוריון הישראלי למוסיקה שטריקר. Feel So (2021) Why Does (2023) (2023) Mistakes (2023) Berlin Jesús Molina: Night in Tunisia (2020, Re:Wax Records) Avishai Cohen Trio: Shifting Sands (2022, Naïve Records) Poni (E.P.) 2024 אתר האינטרנט הרשמי של רוני כספי רוני כספי, ברשת החברתית פייסבוק רוני כספי, ברשת החברתית אינסטגרם רוני כספי, ברשת החברתית טיקטוק רוני כספי, סרטונים בערוץ היוטיוב רוני כספי, באתר אפל מיוזיק (באנגלית) רוני כספי, באתר ספוטיפיי רוני כספי, באתר סאונדקלאוד (באנגלית) רוני כספי, באתר AllMusic (באנגלית) רוני כספי, באתר בנדקמפ שלישיית אבישי כהן (עם תאריכי הופעות) רוני כספי באתר Zildjian.com ראיון עם רוני כספי באתר ntv, ‏14 בנובמבר 2021 בן שלו, רוני כספי: "נראה לכם שאתם מבטלים לי הופעה באירופה?", באתר הארץ, 4 במרץ 2024 The Winners Of The 2023 Drumeo Awards - Drumeo Beat, Free Online Drum Magazine | The Drumeo Beat, ‏2024-01-26 (באנגלית) Hit like a Girl: Women Who Batter Their Partners, BRILL, 2011-04-15, עמ' 271–283 RONIPONI Feel So – משירי הדאנס היפים ששמעתי בפופ הישראלי, באתר יוסמיוסיק, ‏11 בינואר 2021 https://ronikaspi.bandcamp.com/album/poni-ep דף הפרסום להופעה של הטריו רוני כספי, באתר פסטיבל הג'אז של אילת דף פרסום ההופעה של טריו רוני כספי במסגרת סדרת המופעים "ג'אז מכאן", באתר הקונסרבטוריון הישראלי למוזיקה שטריקר ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
רופינאמיד

רופינאמיד (באנגלית Rufinamide) או בשמה המסחרי אינובלון (inovelon), היא תרופה נגד אפילפסיה, ומיועדת לטיפול משלים בהתקפים הקשורים לתסמונת (Lennox Gastaut syndrome (LGS הנחשבת לאחת התצורות החמורות ביותר של אפילפסיה. התרופה ניתנת לילדים מגיל ארבע ומעלה ולמבוגרים, ומפחיתה את כמות ההתקפים האפילפטיים החמורים. תרופה זו מאושרת לשימוש על ידי מנהל המזון האמריקאי (FDA) מאז שנת 2008.   מנגנון הפעולה המדויק של רופינאמיד אינו ידוע.. במבחנה, התרופה מגבילה התפרצויות מתמשכות של פוטנציאל פעולה בתדרים גבוהים ומונעת מתעלת יונים ממותגת מתח לחזור אל מצבן הפעיל. רופינאמיד מקטין מצב של ריגוש יתר והתפשטות של פוטנציאל הפעולה, ומווסת את פעילות תעלות הנתרן. רופינאמיד קיים בטבליות של 100mg, 200mg או 400mg. המינון ההתחלתי נקבע לפי גיל, משקל ותלוי באם נעשה שימוש גם בולפרואט. לאחר מכן, נעשית התאמה ספציפית למטופל בהתאם לאופן בו הוא מגיב לטיפול. יש ליטול את התרופה יחד עם מזון ושתייה. תופעות הלוואי השכיחות ביותר של רופינאמיד הן ישנוניות, כאב ראש, עייפות, סחרחורת, ובחילות. תופעות הלוואי נדירות הן פריחה של העור, אטקסיה ודיפלופיה. תופעות נדירות נוספות אך משמעותיות יותר הן קיצור מקטע QT, תגובה תרופתית עם אאוזוניופיליה ותסמינים סיסטמיים, לויקופניה, תסמונת סטיבנס ג'ונסון, התקף אפילפטי, אובדנות, ווסטטוס אפילפטיקוס. רופינאמיד מוגבלת לשימוש כאשר יש הפרעות קצב לב, או היסטוריה משפחתית של מקטע QT קצר. במטופלים אלו, התרופה יכולה לגרום אף למוות. כמו כן, יש לשים לב ולמנוע שימוש בו זמנית עם תרופות אחרות שמקצרות את מקטע QT. מדיה וקבצים בנושא רופינאמיד בוויקישיתוף https://www.ncbi.nlm.nih.gov/books/NBK557595/ https://www.ema.europa.eu/en/medicines/human/EPAR/inovelon https://www.ncbi.nlm.nih.gov/pmc/articles/PMC6494418/ Mohammad Junaid Humayun, Roopma Wadhwa, Rufinamide, Treasure Island (FL): StatPearls Publishing, 2024 https://www.ninds.nih.gov/health-information/disorders/lennox-gastaut-syndrome Inovelon | European Medicines Agency, www.ema.europa.eu Inovelon | European Medicines Agency, www.ema.europa.eu הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שיחות עם אלוהים

שיחות עם אלוהים (באנגלית: Conversations with God או CWG) היא סדרת ספרים מאת ניל דונלד וולש. הספרים כתובים כדיאלוג שבו המחבר שואל שאלות ואלוהים עונה. הספר הראשון בסדרה יצא בשנת 1995 וזכה להצלחה רבה. הספר היה במשך 137 שבועות ברשימת רבי-המכר של הניו יורק טיימס. בריאיון עם לארי קינג, סיפר וולש כיצד התחיל לכתוב את הספרים: בתקופה קשה בחייו הוא התיישב וכתב מכתב כועס לאלוהים, בו שאל שאלות רבות בנוגע לחייו ומדוע הם אינם עובדים. לאחר שכתב את השאלות, שמע קול אומר: "אתה באמת רוצה תשובות לכל השאלות האלו או שאתה רק משחרר קיטור?". בשלב זה וולש הרגיש תשובות ממלאות את ראשו והחליט לכתוב אותן. כך החלה כתיבת הספרים, במעין תהליך של כתיבת רצף (או כתיבה אוטומטית). כמה מהספרים בסדרה יצאו גם בגרסת אודיובוק. המספר הוא אדוארד אסנר. אסנר היה מועמד לפרס Audie לשנת 1997 על עבודתו זו. בשנת 2006 יצא בארצות הברית סרט המבוסס על חווייתו של וולש בכתיבת הספרים. את דמותו של וולש משחק בסרט הנרי צ'רני (אנ'). ספרי הדיאלוג שתורגמו לעברית: שיחות עם אלוהים – דו-שיח לא שכיח – ספר 1 (1995) שיחות עם אלוהים – דו-שיח לא שכיח – ספר 2 (1997) שיחות עם אלוהים – דו-שיח לא שכיח – ספר 3 (1998) ידידות עם אלוהים – דו-שיח לא שכיח (1999) אחדות עם אלוהים (2000) בבית עם אלוהים – בחיים שלעולם אינם מסתיימים (2006) שיחות עם אלוהים – דו-שיח לא שכיח להעיר את המין האנושי – ספר 4 (2017) ספרים נוספים בסדרה שתורגמו לעברית: רגעי חסד – כשאלוהים נוגע בחיינו במפתיע (2001) ניל דונלד וולש על יישומים לחיים – חיים הוליסטיים, שפע ופרנסה נכונה, מערכות יחסים (1999) כשהכול משתנה – בעתות אי-שקט, דרך אחרת לשלווה (2009) ספרי שיחות עם אלוהים באתר הוצאת אופוס אתר האינטרנט הרשמי של שיחות עם אלוהים (באנגלית) שיחות עם אלוהים, ברשת החברתית פייסבוק שיחות עם אלוהים, סרטונים בערוץ היוטיוב שיחות עם אלוהים, קבוצת פייסבוק בעברית ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
טוקטיניב

טוקטיניב (באנגלית: Tucatinib) היא תרופה כנגד סרטן, המשמשת לטיפול בסרטן השד מסוג HER2 וסרטן המעי הגס. טוקטיניב הוא מעכב של הרצפטור HER2. טוקטיניב אושרה על ידי מנהל המזון האמריקאי (FDA) באפריל 2020 לשימוש בחולי סרטן השד מסוג HER2 חיובי, שלא ניתנים להסרה ניתוחית. ב-2023 ה-FDA העניק אישור מהיר לטיפול בתרופה עבור סרטן המעי הגס שאינו ניתן לכריתה. טוקטיניב הוא קו שני לטיפול בנשים בוגרות עם סרטן שד מתקדם, בלתי ניתן לכריתה, או לחלופין שפיתח גרורות. בדרך כלל ישולב בטיפול עם קפציטבין (Capecitabine). טוקטיניב הוא מעכב הפיך של רצפטור מסוג טירוזין קינאז הנקרא HER2. טוקטיניב הוא מעכב זרחון של HER2 ו-HER3, הגורם להפעלה של הרצפטורים המובילה לקיום מחזור התא והתחלקותו. באופן זה טוקטיניב מונע התרבות של תאים בעלי רצפטור HER2 ובשילוב עם טרסטוזומאב מעודד פעילות נוגדת גדילה (של הגידול). לתרופה עלולה להיות מספר תופעות לוואי : בחילות, חולשה, הקאות, דלקות בפה ובשפתיים, כאב בטן, כאב ראש, אנמיה פגיעה בכבד, ופריחה בידיים וברגליים. טוקטיניב באתר של המכון הלאומי לסרטן (אנגלית) טוקיסה ב European Medicines Agency Tucatinib - NCI, www.cancer.gov, ‏2020-05-05 (באנגלית) PubChem, Tucatinib, pubchem.ncbi.nlm.nih.gov (באנגלית) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוקטיניב". הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הרודפים (סרט)

הרודפים (באנגלית: The Highwaymen) הוא סרט פשע ביוגרפי אמריקאי משנת 2019 בבימויו של ג'ון לי הנקוק, עם קווין קוסטנר ווודי הרלסון בתפקידים הראשיים. התסריט הוא על שני אנשי טקסס ריינג'ר לשעבר שנשכרים כדי למצוא ולעצור את צמד הפושעים הידוע בוני וקלייד בשנות ה-30 של המאה העשרים. השחקנים המגלמים את בוני וקלייד מופיעים בסרט בתפקידי קמע לזמן קצר. הסרט היה מועמד לפרס סטלייט לסרט הטוב ביותר. בשנת 1934 מבצעים צמד הפושעים בוני וקלייד את אחד הפשעים הנועזים שלהם - שחרור אסירים העובדים בחוות אסירים בטקסס תוך הריגת אחד השומרים עליהם. מושלת טקסס, מרים "מא" פרגוסון מכנסת ישיבת חרום כדי להחליט בעניין לאחר שה-FDA נכשל בניסיונות לתפוס אותם. התובע הראשי לי סימונס (ג'ון קרול לינץ') מזכיר לה כי היא ביטלה את מחלקת הקסס ריינג'ר כי חשבה שאינם מתאימים לתקופה (בהשוואה ל-FBI) וכי הוא ממליץ על הוותיק והמנוסה בהם, פרנק מאיייר (קווין קוסטנר) למבצע תפיסת בוני וקלייד. המושלת מקבלת את הצעתו מחוסר ברירה והם מגויסים כ"שוטרי דרכים" ולא כריינג'רס. מאייר מגייס את עמיתו הוותיק והשתיין מני גולט (וודי הרלסון) ורוכש כמות גדולה של נשק ותחמושת. הם מגיעים לדאלאס שם מכיר להם השריף את סגנו, טד הינטון (תומאס מאן), חבר ילדות של הצמד שעוזר להם במידע ויכול לזהות אותם. הם נתקלים מדי פעם בסוכני FBI שמלגלגים על השיטות המיושנות שלהם. בעיירה קופרוויל בקנזס הם נתקלים בבוני וקלייד במכונית אך קהל מעריצים מקיף אותם ומונע ממאייר וגולט להגיע אליהם. לבסוף מצליחים בוני וקלייד להימלט משם תחת חסות של סופת חול. הרציחות נמשכות והמושלת פוקדת על לי סימונס לפטר את מאייר וגולט. הם מגיעים לבסוף להנרי בארו (ויליאם סדלר), אביו של בוני שמספר להם על קורות בנו העבריין וכן לביתו של אייוי מטויין מבינוויל פאריש בלואיזיאנה (אנ') אביו של הנרי מטווין (אנ'), פושע שהשתתף עם הזוג במקרי שוד ורצח. הם מבטיחים לאייוי כי אם ייתפס בנו הוא לא יוצא להורג והוא משתף פעולה ואומר כי הזוג עומד לבקר אצלו. האמר וגולט מציבים מארב ביחד עם טד הינטון ושוטרים נוספים. מטווין מעמיד את רכבו כאילו הוא מחליף גלגל. בוני וקלייד מתקרבים וטד הינטון מזהה אותם. הם נעצרים כדי לעזור למטויין ואז מרססים אותם במאות כדורים והם נהרגים במקום. מאייר וגולט זוכים לפרסום ולתהילה והמושלת עורכת מסיבת עיתונאים ולוקחת את כל הקרדיט לעצמה. לבסוף מוקרנים צילומים של המשתתפים האמיתיים בפרשה זאת. "הרודפים", במסד הנתונים הקולנועיים IMDb (באנגלית) "הרודפים", באתר נטפליקס "הרודפים", באתר AllMovie (באנגלית) "הרודפים", באתר Rotten Tomatoes (באנגלית) "הרודפים", באתר Metacritic (באנגלית) "הרודפים", במסד הנתונים הקולנועיים KinoPoisk (ברוסית) קדימון להרודפים, באתר יוטיוב הסבר על הסרט, באתר יוטיוב
חלח

חְלַח הוא יישוב אשורי קדום המוזכר בתנ"ך כאחת מן הערים אליהן הוגלו בגלות אשור שבט ראובן, שבט גד וחצי שבט המנשה על ידי שלמנאסר החמישי. חלח מוזכרת בתנ"ך בספר מלכים לאחר שמרד הושע בן אלה מלך ישראל במלך אשור שלמנאסר החמישי בשנת 724 לפנה"ס, עלה שלמנאסר לשומרון והחריבה סופית בשנת 722 לפנה"ס. שלמנאסר הגלה את תושבי השומרון לאשור. ”בִּשְׁנַת הַתְּשִׁעִית לְהוֹשֵׁעַ לָכַד מֶלֶךְ-אַשּׁוּר אֶת-שֹׁמְרוֹן וַיֶּגֶל אֶת-יִשְׂרָאֵל אַשּׁוּרָה וַיֹּשֶׁב אוֹתָם בַּחְלַח וּבְחָבוֹר נְהַר גּוֹזָן וְעָרֵי מָדָי” (מלכים ב', י"ז, ו'), ובספר דברי הימים: ”וַיַּגְלֵם לָראוּבֵנִי וְלַגָּדִי וְלַחֲצִי שֵׁבֶט מְנַשֶּׁה וַיְבִיאֵם לַחְלַח וְחָבוֹר וְהָרָא וּנְהַר גּוֹזָן עַד הַיּוֹם הַזֶּה”דברי הימים א', ה', כ"ו. יש המזהים את חלח עם כלח (כיום תל נמרוד) שהייתה עיר אשורית חשובה. עודד בוסתנאי, גלות ישראל ויהודה באשור ובבבל (מאות ח - ו לפנה"ס), תש"ע - 2010, "חלח וסביבותיה". עמ' 134. עשרת השבטים גלו אל "לחלח" או "חלח"? שרשור בנושא בפורום אוצר החכמה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
אבו דוסו

אבו דוסו (בצרפתית: Abou Dosso; נולד ב-26 במרץ 1996) הוא כדורגלן איבוארי המשחק בעמדת המגן השמאלי בסומגאיט. דוסו התחיל את הקריירה שלו בקבוצת הכדורגל ארמי. בקיץ 2020 חתם בהפועל ראשון לציון מהליגה הלאומית. ב-6 באוגוסט ערך את הופעת הבכורה שלו בקבוצה בהפסד 1–3 לבית"ר תל אביב בת ים במסגרת גביע הטוטו. ב-18 בדצמבר הבקיע את שער הבכורה שלו בקבוצה בניצחון 0–3 נגד מ.ס. כפר קאסם. באוגוסט 2022 חתם בהפועל תל אביב מליגת העל עד לסיום העונה. ב-8 באוגוסט ערך את הופעת הבכורה שלו בקבוצה בהפסד 2–3 נגד מ.ס. אשדוד. ב-23 בינואר 2023 שוחרר מהמועדון וחתם בבני סכנין בה שיחק עד לסיום העונה. בקיץ 2023 חתם בסומגאיט מליגת העל האזרית. אבו דוסו, באתר ההתאחדות לכדורגל בישראל אבו דוסו, באתר Transfermarkt אבו דוסו, באתר Soccerway אבו דוסו, באתר WorldFootball.net הדר יעקבי, ‏רכש חדש: אבו דוסו חתם בהפועל תל אביב, באתר ערוץ הספורט, 2 באוגוסט 2022 איציק כלפי, ‏רשמי: אבו דוסו חתם בבני סכנין עד לסיום העונה, באתר ONE‏, 23 בינואר 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבו דוסו".
גדודי האימאם עלי

גדודי האימאם עלי (בערבית: كتائب الإمام علي; תעתיק: כַּתַ֫אאֶבּ אל-אִמַאם עלי) הוא ארגון פוליטי וצבאי המשמש כזרוע החמושה של התנועה האסלאמית של עיראק (حركة العراق الإسلامية תעתיק: חַרַכּת אל-עיראק אל-אסלאמיה) והם חלק מארגון הגג "אל-חשד א-שעבי". הארגון מעורב במלחמה בעיראק, נלחם נגד דאעש והיה מעורב במלחמת האזרחים בסוריה. ארגון גדודי האימאם עלי נוסד ביוני 2014 כזרוע מזוינת של התנועה האסלאמית של עיראק, כחלק מהתגייסות שיעית רחבת היקף לאחר הסלמה הקרבות מול הסונים בעיראק. הארגון קשור באופן הדוק לארגונים, ומיליציות שיעיות עיראקיות, ותיקות יותר. מזכ"ל הקבוצה שיבּל א-זיידי (ער') פעל במסגרות עיראקיות אנטי-אמריקאיות ואף נכלא למשך כמה שנים. הארגון קשור לכוח קודס האיראני ואף כי אין פרטים מלאים על הקשר בין הארגונים, א-זיידי נראה מצולם עם קאסם סולימאני. בנוסף, ארגון גדודי האימאם עלי קשור לאבו מהדי אל-מוהנדס, מנהיג אל-חשד אל-שעבי, שלעיתים אף הוביל, באופן אישי את חיילי הארגון בקרבות. הודות לקשרים אלו, לוחמי הארגון חמושים ומצוידים היטב. מאז הקמתו ניסה ארגון גדודי האימאם עלי לגייס את תמיכתם של האשורים הנוצרים בסוריה, בהתבסס על זיקה כביכול בין האסלאם השיעי לנוצרים, ולאור ה"בגידה" כביכול של כורדיסטן העיראקית בנוצרים העיראקים, במהלך הקרבות על מוסול. כחלק ממאמצים אלה, בשלב מסוים הוקמה בארגון יחידה נוצרית, אומנם קטנה ביותר, שנקראה: "גדודי רוח האל ישו בן מרי" ("Spirit of God Jesus Son of Mary Battalions"). בשנת 2015 החלה הארגון לשלוח את לוחמיו לסוריה, לכאורה כדי להגן על מסגד א-סיידה זיינב, והם השתתפו במספר קרבות. בתחילת 2016, הארגון היה מעורב במתקפה של ממשלת סוריה לכיבוש מחדש של תדמור מידי דאעש וכן בחַלַבּ ובמקביל גם בקרב על מוסול. קיימות אינדיקציות לפשעי מלחמה המבוצעים על ידי לוחמי הארגון, כמו: בקרבות שונים נראו לוחמי הארגון בסרטונים עם ראשים כרותים של אויביהם ההרוגים. באוגוסט 2015, אבו עזראיל עצמו הופיע בסרטון כשהוא שורף אדם תלוי וחותך את בשרו בסכין. ב-31 במאי 2015 התפרסם סרטון באינטרנט ובו צילומים של חמושים שנשאו את הלוגו של גדודי האימאם עלי, צוחקים תוך כדי שהם שורפים אדם, לאחר שתלו אותו. לפי כמה מקורות, הקורבן היה מורה עיראקי, בן 23. חברי פרלמנט עיראקיים מחו על המעשה וביקשו לנקוט אמצעים כנגד הארגון. אל-חשד א-שעבי אתר האינטרנט הרשמי של גדודי האימאם עלי מדיה וקבצים בנושא גדודי האימאם עלי בוויקישיתוף Kata'ib al-Imam Ali, jihadintel Matthew Levitt, Phillip Smyth, Kataib al-Imam Ali: Portrait of an Iraqi Shiite Militant Group Fighting ISIS | The Washington Institute, Washington Institute, ‏5 ינואר 2015 Aymenn Al-Tamimi, Sample Concepts of a Christian-Shi'a Alliance in Iraq, Syria Comment, ‏2014-12-31 Leith Aboufadel, Tiger Forces liberate Hill 800 in west Palmyra, AMN AmirToumaj, Array of pro-Syrian government forces advances in Aleppo | FDD's Long War Journal, www.longwarjournal.org, ‏9 דצמבר 2016 AmirToumaj, Iraqi PMF attempts to cut off Islamic State in Mosul | FDD's Long War Journal, www.longwarjournal.org, ‏4 נובמבר 2016 Video of celebrity Iraq fighter slicing body goes viral, Al Jazeera, ‏28 אוגוסט 2015 aljazeera, فيديو للحشد الشعبي يحرق عراقيا بالأنبار, 31 מאי 2015 عثمان المختار - עותמאן אל מוכתר, וידאו: כוחות הגיוס העממיים שורפים בחור צעיר באנבר, alaraby.co.uk, 31 במאי 2015
פריטם קוטאל

פריטם קוטאל (בבנגלית: প্রীতম কোটাল; נולד ב-8 בספטמבר 1993) הוא כדורגלן הודי המשחק בעמדת המגן הימני בקרלה בלסטרס. קוטאל נולד באוטרפארה שבמערב בנגל. הוא התחיל לשחק כדורגל בגיל 4 בקבוצת הילדים של צ'יראג יונייטד ובגיל 16 עבר לזו של וארי. בשנת 2011 הצטרף לקבוצת הפיתוח של פליאן ארווס מה-I-League. בקיץ 2013 חתם במוהון בגאן. ב-23 באוקטובר ערך את הופעת הבכורה שלו בקבוצה בניצחון 1-2 נגד סלגאוקאר. ב-7 בפברואר 2015 הבקיע את שער הבכורה שלו בקבוצה בניצחון 0-1 נגד פונה. בעונת 2014/2015 זכה עם המועדון בליגה וכך הפכה מוהון בגאן לקבוצה הראשונה מקולקטה שעושה זאת. ב-9 בינואר 2016 הבקיע שער עצמי במשחק הליגה בניצחון 1-3 נגד אייזאול. ב-27 בינואר רשם את הופעת הבכורה שלו בזירה האסיאתית בניצחון 1-3 נגד טמפינס רוברס במסגרת מוקדמות ליגת האלופות האסיאתית. במהלך העונה הושאל לפונה סיטי ממנה עבר לאתלטיקו קולקטה מליגת העל ההודית (ISL). ב-8 במרץ 2017 הבקיע את שער הבכורה שלו במועדון בתיקו 2-2 נגד מומבאי סיטי. ביולי 2014 נכלל בדראפט הסופר ליג ההודי שנפתחה באותה שנה. ב-22 ביולי 2014 נבחר במקום החמישי על ידי פונה סיטי. ב-18 באוקטובר הוא ערך את הופעת הבכורה שלו במועדון בליגת העל ההודית במשחק הליגה נגד מומבאי סיטי בו הפסידה פונה 5-0. ב-14 ביוני 2016 הושאל לאתלטיקו קולקטה. ב-2 באוקטובר ערך את הופעת הבכורה שלו בקבוצה בתיקו 2-2 נגד צ'נאיין. ב-13 בדצמבר היה מעורב בקטטה שפרצה בסיום המשחק חצי גמר הגביע נגד מומבאי סיטי. בסיום העונה זכה עם הקבוצה באליפות הודו. לקראת עונת 2017/2018 הצטרף לדלהי דינמוס. ב-22 בנובמבר ערך את הופעת הבכורה שלו בקבוצה בניצחון 2-3 נגד פונה סיטי. ב-10 בינואר 2018 הבקיע את שער הבכורה שלו בקבוצה בהפסד 3-1 לקרלה בלסטרס. עונה לאחר מכן קיבל את סרט הקפטן, אך חזר לאתלטיקו קולקטה במהלך חלון ההעברות. בשנת 2020 נכלל בסגל המועדון לאחר שהתאחד עם מוהון בגאן. ב-14 ביולי 2023 חתם לשלוש שנים בקרלה בלסטרס. ב-13 באוגוסט 2023 ערך את הופעת הבכורה שלו בקבוצה בהפסד 4-3 לגוקולאם קראלה במסגרת גביע דוראנד. קוטאל שיחק בצעירותו בנבחרות הצעירות של הודו. ב-12 במרץ 2015 ערך את הופעת הבכורה שלו בנבחרת הבוגרת בניצחון 0-2 נגד נפאל במסגרת מוקדמות מונדיאל 2018. בינואר 2016 זכה עם הנבחרת באליפות דרום אסיה אחרי ניצחון 1-2 נגד אפגניסטן בהארכה. השתתף עם הנבחרת בגביע אסיה בכדורגל ב-2019 וב-2023. תאריך הלידה של קוטל אינו ידוע, אך על פי הערכות הוא נולד ב-8 בספטמבר 1993. הוא התחיל לשחק כדורגל השראת דודו שהיה גם הוא כדורגלן והחליט לשחק כמגן ימני בהשראתו של הכדורגלן ההודי דיפאק מונדאל אותו העריץ. בשנת 2020 קוטל הקים אקדמיה לכדורגל עבור שחקנים שאין להם אמצעים. במרץ 2020, הוא תרם רופי הודי 50,000 לקרן המאבק בקורונה של מדינת מערב בנגל. באפריל 2023 התחתן קוטל עם כתבת הספורט הבנגלית סונלה פול. מוהון בגאן הליגה ההודית ראשונה: 2014/2015 גביע הפדרציה: 2015/2016 ליגת העל ההודית: 2022/2023 אתלטיקו קולקטה ליגת העל ההודית: 2016, 2019/2020 נבחרת הודו אליפות דרום אסיה: 2015, 2021, 2023 הגביע התלת-לאומי: 2017, 2023 הגביע הבין-יבשתי: 2018, 2023 השחקן המתפתח של השנה: 2015 מדיה וקבצים בנושא פריטם קוטאל בוויקישיתוף פריטם קוטאל, באתר Transfermarkt פריטם קוטאל, באתר Soccerway פריטם קוטאל, באתר WorldFootball.net פריטם קוטאל, באתר National Football Teams פריטם קוטאל, באתר FootballDatabase.eu פריטם קוטאל, באתר ESPN תאריך משוער
משחק באטל רויאל

משחק באטל רויאל (באנגלית: Battle royale game) הוא ז'אנר של משחקי וידאו מקוונים מרובי משתתפים אשר הפך פופולרי בעשור השני של המאה ה-21. הז'אנר משלב אלמנטים של חקר, הישרדות וחיפוש אחר ציוד וכלי נשק. במשחקי באטל רויאל משחקים בין עשרות למאות שחקנים שונים בו זמנית, אשר מתחילים את המשחק עם כמות מינימלית של כלי נשק וציוד, ואשר חייבים לחסל את כל יתר היריבים בעודם מחפשים כלי נשק, תחמושת, ומשאבים אחרים. בנוסף לכך גם זירת המשחק הולכת ומתכווצת במהלך המשחק. המנצח הוא השחקן או קבוצת השחקנים האחרונה שנותרת בחיים. השם לז'אנר לקוח מהסרט היפני "באטל רויאל"(אנ') משנת 2000 בבימויו של קינג'י פוקאסקו, אשר בו קבוצת תלמידים נאלצת להילחם זה בזה עד מוות עד שרק אחד מהם יישאר בחיים. המקורות של הז'אנר נבעו ממודים למשחקי הישרדות מקוונים מרובי משתתפים כמו מיינקראפט ו-ARMA 2 בתחילת העשור השני של המאה ה-21. עד סוף העשור הז'אנר הפך לתופעה תרבותית, ומשחקים כמו PUBG: Battlegrounds (שיצא לשווקים ב-2017), Fortnite Battle Royale (שיצא לשווקים ב-2017), Apex Legends (שיצא לשווקים ב-2019) ו־Call of Duty: Warzone (שיצא לשווקים ב-2020). ערכים על משחקי באטל רויאל Paul Tassi, 'PUBG' Developer Unironically Calls Out 'Fortnite' For Copying Its Battle Royale Format, Forbes (באנגלית) GamingStreet Staff, How battle royale games exploded in popularity, Gaming Street, ‏2019-08-12 (באנגלית אמריקאית)
סלון הדחויים

סלון הדחויים הוא כתב-עת ישראלי לשירה בהוצאת יונה שחורה. הגיליון הראשון יצא בדצמבר 2018, ומאז ועד היום יוצא בכל חודש, כאשר כל גיליון מוקדש לנושא אחר. הגיליונות יוצאים במהדורה מודפסת ודיגיטלית. השם "סלון הדחויים" הוא הומאז' לשם שנתנו האימפרסיוניסטים לאולם בו הציגו את תערוכותיהם הראשונות שנדחו על ידי האקדמיה הצרפתית לאומנויות יפות. בכתב העת מפרסמים כדרך קבע משוררים ותיקים וחדשים כאחד, ביניהם: אגי משעול, יעל גלוברמן, שולמית אפפל, גלעד מאירי, רפי וייכרט, אילן שיינפלד, רון גרא, יבחר גנאור, רוני סומק, ארז ביטון, דורון מנשה, ציפי שחרור, שושנה ויג, מאיר ויזלטיר, יותם רוזנפלד, נורית זרחי, גלי רביץ, בלפור חקק, אפרת מישורי, אלי אליהו, יחזקאל רחמים, גד קינר, ארז מירנץ, דפנה פלדמן, יעל סטטמן, מאיה ויינברג, נעמי לבנון-קשת, אילן ברקוביץ', נמרוד שיין ועוד. מאז יוני 2021, מרבית שערי הגליונות מעוצבים על ידי רוני סומק, המוכרים מאד בשל סגנונם הייחודי. מאז, סומק גם מפרסם משיריו בכל גיליון. חברי המערכת הם אלי יונה, נתנאל לוריא ויורם רומם. אתר האינטרנט הרשמי של סלון הדחויים סלון הדחויים, ברשת החברתית פייסבוק הקולות שלנו מרחפים בעולם: אילן ברקוביץ' מסקר את סלון הדחויים, הארץ ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
חומרים טבעיים

האם התכוונתם ל... חומר טבע – תרכובות המיוצרות באופן טבעי על ידי יצורים חיים משאב טבע – חומרים מן הטבע שהאדם משתמש בהם לצרכיו השונים.